ಗೀತಾ ರಾವ್ ಗುಪ್ತಾ

**ಗೀತಾ ರಾವ್ ಗುಪ್ತಾ** ರವರು ೧೯೫೬ ರಲ್ಲಿ ಭಾರತದ ಮುಂಬೈನಲ್ಲಿ ಜನಿಸಿದರು. ಅವರು ಲಿಂಗ, ಮಹಿಳಾ ಸಮಸ್ಯೆಗಳು ಮತ್ತು ಏಡ್ಸ್ ರೋಗಕ್ಕೆ ಸಂಬಂಧಿಸಿದ ಸಮಸ್ಯೆಗಳನ್ನು ಬಗೆಹರಿಸುವುದಲ್ಲದೆ, ಅವರು ಬಾಲಕಿಯರ ಮತ್ತು ಮಹಿಳೆಯರ ತ್ರಿಡಿ ಕಾರ್ಯಕ್ರಮದ ಕಾರ್ಯನಿರ್ವಾಹಕ ನಿರ್ದೇಶಕರಾಗಿ ಮತ್ತು ೨೦೧೭ ರಿಂದ ವಿಶ್ವಸಂಸ್ಥೆಯ ಪ್ರತಿಷ್ಠಾನದಲ್ಲಿ ಹಿರಿಯ ಸಹೋದ್ಯೋಗಿಯಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಏಡ್ಸ್ ತಡೆಗಟ್ಟುವಿಕೆ, ಏಡ್ಸ್ ರೋಗಕ್ಕೆ ಒಳಗಾದ ಮಹಿಳೆಯರ ದುರ್ಬಲತೆಗೆ ಸಂಬಂಧಿಸಿದ ವಿಷಯಗಳು, ರೋಗ, ಬಡತನ ಮತ್ತು ಹಸಿವಿನ ವಿರುದ್ಧ ಹೋರಾಡಲು  ಕುರಿತು ಅವರು ಆಗಾಗ್ಗೆ ಸಮಾಲೋಚನೆ ನೆಡೆಸುತ್ತಾರೆ. ಜೊತೆಗೆ ಮಹಿಳೆಯರ ಆರ್ಥಿಕ ಮತ್ತು ಸಾಮಾಜಿಕ ಸಬಲೀಕರಣದ ಪ್ರತಿಪಾದಕರಾಗಿದ್ದಾರೆ.

ರಾವ್ ಗುಪ್ತಾ ರವರು ಅಂತರಾಷ್ಟ್ರೀಯ ಮಹಿಳಾ ಸಂಶೋಧನಾ ಕೇಂದ್ರದ (ಐಸಿಆರ್ಡಬ್ಲ್ಯೂ)  ಮಾಜಿ ಅಧ್ಯಕ್ಷೆಯಾಗಿದ್ದರು. ಅವರು ೧೯೮೮ ರಲ್ಲಿ ಐಸಿಆರ್ಡಬ್ಲ್ಯೂ ಜೊತೆ ಸಲಹೆಗಾರರಾಗಿ, ಸಂಶೋಧಕರಾಗಿ ಮತ್ತು ಅಧಿಕಾರಿಯಾಗಿ ಕೆಲಸ ಮಾಡಲು ಪ್ರಾರಂಭಿಸಿದರು. ವಾಷಿಂಗ್ಟನ್, ಡಿ.ಸಿ ಮೂಲದ ಖಾಸಗಿ, ಲಾಭರಹಿತ ಸಂಸ್ಥೆಯ ಮುಖ್ಯಸ್ಥರಾಗಿ ೧೯೯೭ ರಿಂದ ಏಪ್ರಿಲ್ ೨೦೧೦ ರವರೆಗೆ ಕೆಲಸ ಮಾಡಿದರು. ಅವರು ೨೦೧೦ ರಿಂದ ೨೦೧೧ ರವರೆಗೆ ಹಿರಿಯ ಸಹೋದ್ಯೋಗಿಯಾಗಿ ಬಿಲ್ ಮತ್ತು ಮೆಲಿಂಡಾ ಗೇಟ್ಸ್ ಫೌಂಡೇಶನ್‌ಗೆ ಸೇರಿದರು. ವಿಶ್ವಸಂಸ್ಥೆಯ ಪ್ರಧಾನ ಕಾರ್ಯದರ್ಶಿಯಾಗಿದ್ದ ಬಾನ್ ಕಿ ಮೂನ್ ರವರಿಂದ ನೇಮಕಗೊಂಡ ರಾವ್ ಗುಪ್ತಾರವರು, ಯುನಿಸೆಫ್‌ನ ಉಪ ಕಾರ್ಯನಿರ್ವಾಹಕ ನಿರ್ದೇಶಕರಾಗಿ ಮತ್ತು ೨೦೧೧ ರಿಂದ ೨ ರ೦೧೬ರವರೆಗೆ ಗೇವಿ ಒಕ್ಕೂಟದ ಮಂಡಳಿಯ ಉಪಾಧ್ಯಕ್ಷರಾಗಿ ಸೇವೆ ಸಲ್ಲಿಸಿದರು.

## ಆರಂಭಿಕ ಜೀವನ ಮತ್ತು ಶಿಕ್ಷಣ 
ರಾವ್ ಗುಪ್ತಾ ರವರು ಭಾರತದ ಮುಂಬೈ ಮತ್ತು ದೆಹಲಿಯಲ್ಲಿ ಬೆಳೆದರು. ಅವರು ದೆಹಲಿ ವಿಶ್ವವಿದ್ಯಾಲಯ ಮತ್ತು ಬೆಂಗಳೂರು ವಿಶ್ವವಿದ್ಯಾಲಯ ಗಳಿಂದ ಶಿಕ್ಷಣವನ್ನು ಪಡೆದರು.

ಬೆಂಗಳೂರು ವಿಶ್ವವಿದ್ಯಾಲಯ ದಿಂದ ರಾವ್ ಗುಪ್ತಾರವರು  ಸಾಮಾಜಿಕ ಮನೋವಿಜ್ಞಾನದಲ್ಲಿ ವಿಷಯದಲ್ಲಿ ಪಿಎಚ್‌ಡಿ ಪದವಿ ಪಡೆದರು. ಸಂಘಟನಾತ್ಮಕ ವರ್ತನೆ ಎಂಬ ವಿಷಯಕ್ಕೆ  ಎಂ ಫಿಲ್ ಪದವಿಯನ್ನು ದೆಹಲಿ ವಿಶ್ವವಿದ್ಯಾಲಯ ದಿಂದ ಪಡೆಯುವುದರೊಂದಿಗೆ,  ದೆಹಲಿ ವಿಶ್ವವಿದ್ಯಾಲಯದಿಂದ  ವೈದ್ಯಕೀಯ ಮನೋವಿಜ್ಞಾನ ಹಾಗೂ ಕಲಾ ಪದವಿಗಳನ್ನು ಪಡೆದರು.

## ವೃತ್ತಿ ಜೀವನ 
ಸಾಮಾಜಿಕ ಮನೋವಿಜ್ಞಾನದಲ್ಲಿ ತನ್ನ ಮುಂದುವರಿದ ಪದವಿಗಳತ್ತ ಕೆಲಸ ಮಾಡುವಾಗ, ರಾವ್ ಗುಪ್ತಾ ರವರು ನವದೆಹಲಿಯ ಡ್ರಾಪ್-ಇನ್ ಕೇಂದ್ರದಲ್ಲಿ ಸಲಹೆಗಾರರಾಗಿ ಕೆಲಸ ಮಾಡಿದರು ಮತ್ತು ಹಲವಾರು ವಿಶ್ವವಿದ್ಯಾಲಯಗಳ ಮನೋವಿಜ್ಞಾನ ವಿಭಾಗಗಳಲ್ಲಿ ಉಪನ್ಯಾಸವನ್ನು ನೀಡಿದರು. ಟಾಟಾ ಇನ್ಸ್ಟಿಟ್ಯೂಟ್ ಆಫ್ ಸೋಶಿಯಲ್ ಸೈನ್ಸಸ್ನಲ್ಲಿ, ರಾವ್ ಗುಪ್ತಾ ರವರು ಭಾರತದಲ್ಲಿ ಪದವಿ ವಿದ್ಯಾರ್ಥಿಗಳಿಗೆ ಮೊದಲ ಮಹಿಳಾ ಅಧ್ಯಯನ ಪಠ್ಯಕ್ರಮವನ್ನು ಅಭಿವೃದ್ಧಿಪಡಿಸಲು ಒಂದು ತಂಡದೊಂದಿಗೆ ಕೆಲಸವನ್ನು ಮಾಡಿದರು.

೧೯೮೦ ರ ದಶಕದ ಮಧ್ಯಭಾಗದಲ್ಲಿ, ರಾವ್ ಗುಪ್ತಾ ರವರು ಅಮೇರಿಕಾಕ್ಕೆ ತೆರಳಿದರು. ೧೯೮೮ರಲ್ಲಿಅಂತರಾಷ್ಟ್ರೀಯ ಮಹಿಳಾ ಸಂಶೋಧನಾ ಕೇಂದ್ರದಲ್ಲಿ  (ಐಸಿಆರ್ಡಬ್ಲ್ಯೂ)  ಕೆಲಸ ಮಾಡಲು ಪ್ರಾರಂಭಿಸಿದರು. ಅವರು ಐಸಿಆರ್ಡಬ್ಲ್ಯೂ ಜೊತೆ ಸಲಹೆಗಾರ, ಸಂಶೋಧಕ ಮತ್ತು ಉಪಾಧ್ಯಕ್ಷ ಸೇರಿದಂತೆ ಹಲವಾರು ಹುದ್ದೆಗಳನ್ನು ಅಲಂಕರಿಸಿದ್ದಾರೆ. ೧೯೯೦ ರಲ್ಲಿ, ರಾವ್ ಗುಪ್ತಾ ಅವರು ೧೫ ದೇಶಗಳ ಸಂಶೋಧನಾ ಕಾರ್ಯಕ್ರಮದ ನೇತೃತ್ವ ವಹಿಸಿದ್ದರು, ಇದು ಎಚ್‌ಐವಿ ಸೋಂಕಿಗೆ ಮಹಿಳೆಯರ ದುರ್ಬಲತೆಯ ಸಾಮಾಜಿಕ ಮತ್ತು ಆರ್ಥಿಕ ಬೇರುಗಳನ್ನು ಗುರುತಿಸಿತು. ರಾವ್ ಗುಪ್ತಾ ೧೯೯೬ ರಲ್ಲಿ ಐಸಿಆರ್ಡಬ್ಲ್ಯೂ ಅಧ್ಯಕ್ಷರಾದರು.

ರಾವ್ ಗುಪ್ತಾ ಪ್ರಸ್ತುತ ಸೋಶಿಯಲ್ ಡ್ರೈವರ್ಸ್ ವರ್ಕಿಂಗ್ ಗ್ರೂಪ್ ಆಫ್ ಏಡ್ಸ್ ೨೦೩೧ ರ ಸಹ-ಕನ್ವೀನರ್ ಆಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಮುಂದಿನ ಇಪ್ಪತ್ತೈದು ವರ್ಷಗಳಲ್ಲಿ ಏಡ್ಸ್ಗೆ ಜಾಗತಿಕ ಪ್ರತಿಕ್ರಿಯೆಗಾಗಿ ಕೋರ್ಸ್ ಅನ್ನು ಪಟ್ಟಿ ಮಾಡಲು ಯುಎನ್ಐಐಡಿಎಸ್ ನಿಯೋಜಿಸಿದ ಅಂತರರಾಷ್ಟ್ರೀಯ ಉಪಕ್ರಮವಿದು. ಅವರು ಯುಎನ್ ಪ್ರಧಾನ ಕಾರ್ಯದರ್ಶಿಗಳ ಯುವ ಉದ್ಯೋಗದ ಉನ್ನತ ಮಟ್ಟದ ಸಮಿತಿಯ ಸಹ-ಅಧ್ಯಕ್ಷರಾಗಿ ಸೇವೆ ಸಲ್ಲಿಸಿದರು.  ೨೦೦೨ ರಿಂದ ೨೦೦೫ವರೆಗೆ, ಯುಎನ್ ಮಿಲೇನಿಯಮ್ ಪ್ರಾಜೆಕ್ಟ್ನ ಲಿಂಗ ಸಮಾನತೆಯನ್ನು ಉತ್ತೇಜಿಸುವ ಮತ್ತು ಮಹಿಳೆಯರನ್ನು ಸಬಲೀಕರಣಗೊಳಿಸುವ ಕಾರ್ಯಪಡೆಯ ಸಹ-ಅಧ್ಯಕ್ಷರಾಗಿದ್ದರು.

೨೦೧೬ರಲ್ಲಿ ವಿಶ್ವ ಆರೋಗ್ಯ ಸಂಸ್ಥೆಯ ಮಹಾನಿರ್ದೇಶಕ ಮಾರ್ಗರೆಟ್ ಚಾನ್ ರವರು ರಾವ್ ಗುಪ್ತಾ ಅವರನ್ನು ವಿಶ್ವ ಆರೋಗ್ಯ ಸಂಸ್ಥೆಯ ಆರೋಗ್ಯ ತುರ್ತು ಕಾರ್ಯಕ್ರಮಕ್ಕಾಗಿ ಸ್ವತಂತ್ರ ಮೇಲ್ವಿಚಾರಣೆ ಮತ್ತು ಸಲಹಾ ಸಮಿತಿಯ ಸದಸ್ಯರನ್ನಾಗಿ ನೇಮಿಸಿದರು. ೨೦೧೬ ರಿಂದ ೨೦೧೭ ರವರೆಗೆ, ಅವರು ವಿಶ್ವ ಬ್ಯಾಂಕಿನ ಜಾಗತಿಕ ಲಿಂಗ ಆಧಾರಿತ ಹಿಂಸಾಚಾರ (ಜಿಜಿಬಿವಿ) ಕಾರ್ಯಪಡೆಯ ಸಹ-ಅಧ್ಯಕ್ಷರಾಗಿದ್ದರು (ಕ್ಯಾಥರೀನ್ ಸಿಯೆರಾ ಜೊತೆಗೆ); ಲೈಂಗಿಕ ಶೋಷಣೆ ಮತ್ತು ದುರುಪಯೋಗದ ಸಮಸ್ಯೆಗಳಿಗೆ ಸಂಸ್ಥೆಯ ಯೋಜನೆಗಳ ಮೂಲಕ ಸಂಸ್ಥೆಯ ಪ್ರತಿಕ್ರಿಯೆಯನ್ನು ಬಲಪಡಿಸಲು ವಿಶ್ವ ಬ್ಯಾಂಕ್ ಸಮೂಹದ ಅಧ್ಯಕ್ಷ ಜಿಮ್ ಯೋಂಗ್ ಕಿಮ್ ರವರು ಈ ಗುಂಪನ್ನು ಪ್ರಾರಂಭಿಸಿದರು. ೨೦೧೯ ರಿಂದ, ಅವರು ಟಾರ್ಜಾ ಹ್ಯಾಲೊನೆನ್ ಅವರ ಅಧ್ಯಕ್ಷತೆಯಲ್ಲಿ ಆರೋಗ್ಯ ಮತ್ತು ಲಿಂಗ ಸಮಾನತೆಯ ಮೂಲಕ ಶಾಂತಿಯುತ ಸಮಾಜಗಳ ಕುರಿತಾದ *ಲ್ಯಾನ್ಸೆಟ್* –ಸೈಟ್ ಆಯೋಗದ ಸದಸ್ಯರಾಗಿದ್ದಾರೆ. ವಿಶ್ವ ಆರೋಗ್ಯ ಸಂಸ್ಥೆಯ ಆರೋಗ್ಯ ತುರ್ತು ಕಾರ್ಯಕ್ರಮದ ಸ್ವತಂತ್ರ ಮೇಲ್ವಿಚಾರಣೆ ಮತ್ತು ಸಲಹಾ ಸಮಿತಿಯಲ್ಲಿ ರಾವ್ ಗುಪ್ತಾರವರು ಕಾರ್ಯನಿರ್ವಹಿಸಿದ್ದಾರೆ.

ರಾವ್ ಗುಪ್ತಾ ಅವರನ್ನು ಅಭಿವೃದ್ಧಿ ಸಮುದಾಯ ಮತ್ತು ಮಾಧ್ಯಮಗಳು ಹೆಚ್ಚಾಗಿ ಗುರುತಿಸುತ್ತವೆ ಮತ್ತು ಇದನ್ನು *ವಾಷಿಂಗ್ಟನ್ ಪೋಸ್ಟ್*, *ದಿ ನ್ಯೂಯಾರ್ಕ್ ಟೈಮ್ಸ್* ಮತ್ತು *ಯುಎಸ್ಎ ಟುಡೆ* ಮತ್ತು ಇತರ ರಾಷ್ಟ್ರೀಯ ಮತ್ತು ಅಂತರರಾಷ್ಟ್ರೀಯ ಸುದ್ದಿ ಮೂಲಗಳು ಉಲ್ಲೇಖಿಸಿವೆ. ಗುಪ್ತಾರವರು ಲಿಂಗ ಮುಖ್ಯವಾಹಿನಿ, ಮಹಿಳಾ ಆರೋಗ್ಯ, ಎಚ್‌ಐವಿ ಮತ್ತು ಏಡ್ಸ್, ಮಹಿಳಾ ಆರ್ಥಿಕ ಸಬಲೀಕರಣ, ಅಭಿವೃದ್ಧಿಯಲ್ಲಿ ಖಾಸಗಿ ವಲಯದ ಪಾತ್ರಗಳು, ಮಹಿಳೆಯರನ್ನು ಸಬಲೀಕರಣಗೊಳಿಸುವ ತಂತ್ರಗಳು ಮತ್ತು ಲಿಂಗ ಸಮಾನತೆಯನ್ನು ಮುನ್ನಡೆಸುವುದು ಮತ್ತು ಮಹಿಳೆಯರು ಮತ್ತು ಬಡತನ ವಿಷಯಗಳಲ್ಲಿ ಪರಿಣಿತಿ  ಹೊಂದಿದ್ದಾರೆ.

## ಇತರ ಚಟುವಟಿಕೆಗಳು 
* ವುಮೆನ್ ಲಿಫ್ಟ್ ಹೆಲ್ತ್, ಜಾಗತಿಕ ಸಲಹಾ ಮಂಡಳಿಯ ಸದಸ್ಯ 
* ಗ್ಲೋಬಲ್ ಹೆಲ್ತ್ ಕಾರ್ಪ್ಸ್, ಸಲಹೆಗಾರರ ಮಂಡಳಿಯ ಸದಸ್ಯ (2008 ರಿಂದ) 
* ಶಿಕ್ಷಣಕ್ಕಾಗಿ ಜಾಗತಿಕ ಸಹಭಾಗಿತ್ವ (ಜಿಪಿಇ), ಮಂಡಳಿಯ ಮಧ್ಯಂತರ ಅಧ್ಯಕ್ಷರು (2013) 
* ಅಂತರರಾಷ್ಟ್ರೀಯ ಏಡ್ಸ್ ಲಸಿಕೆ ಉಪಕ್ರಮ (ಐಎವಿಐ), ಮಂಡಳಿಯ ಮಾಜಿ ಸದಸ್ಯ
* ಇಂಟರ್ ಆಕ್ಷನ್, ಮಂಡಳಿಯ ಮಾಜಿ ಸದಸ್ಯ 
* ಮೊರಿಯಾ ಫಂಡ್, ಮಂಡಳಿಯ ಮಾಜಿ ಸದಸ್ಯ
* ನೈಕ್ ಫೌಂಡೇಶನ್, ಮಂಡಳಿಯ ಮಾಜಿ ಸದಸ್ಯ

## ಪ್ರಶಸ್ತಿಗಳು ಮತ್ತು ಮನ್ನಣೆ 
* ವುಮೆನ್ ಹೂ ಮೀನ್ ಬಿಸಿನೆಸ್ ಅವಾರ್ಡ್, ವಾಷಿಂಗ್ಟನ್ ಬ್ಯುಸಿನೆಸ್ ಜರ್ನಲ್, ೨೦೦೭ 
* ಆನ್ ರೋ ಪ್ರಶಸ್ತಿ, ಹಾರ್ವರ್ಡ್ ಗ್ರಾಜುಯೇಟ್ ಸ್ಕೂಲ್ ಆಫ್ ಎಜುಕೇಶನ್ 
* ಲೆಗಸಿ ಪ್ರಶಸ್ತಿ, ವರ್ಕಿಂಗ್ ಮದರ್ ಮೀಡಿಯಾ, ೨೦೦೬.

## ಪ್ರಕಟಣೆಗಳು 
* ಎಚ್ಐವಿ / ಏಡ್ಸ್ನಲ್ಲಿ "ಲಿಂಗ ಮತ್ತು ಎಚ್ಐವಿ: ಪ್ರತಿಫಲಿಸುವುದು, ಮುಂದಕ್ಕೆ ಚಲಿಸುವುದು" *: ತಡೆಗಟ್ಟುವಿಕೆ / ಹಸ್ತಕ್ಷೇಪದಲ್ಲಿ ಜಾಗತಿಕ ಗಡಿನಾಡುಗಳು*.
* ಲಿಂಗ ಮುಖ್ಯವಾಹಿನಿ: ಅದು ಸಂಭವಿಸುತ್ತದೆ.
* "ಎಚ್ಐವಿ ತಡೆಗಟ್ಟುವಿಕೆಗೆ ರಚನಾತ್ಮಕ ವಿಧಾನಗಳು"
* "ಕ್ರಮ ತೆಗೆದುಕೊಳ್ಳುವುದು: ಲಿಂಗ ಸಮಾನತೆಯನ್ನು ಸಾಧಿಸುವುದು ಮತ್ತು ಮಹಿಳೆಯರನ್ನು ಸಬಲೀಕರಣಗೊಳಿಸುವುದು"
* "ಮೌಲ್ಯವರ್ಧಿತ ಮಹಿಳೆಯರು ಮತ್ತು 21 ನೇ ಶತಮಾನದ ಯುಎಸ್ ವಿದೇಶಿ ನೆರವು"

## ಭಾಷಣಗಳು ಮತ್ತು ಹೇಳಿಕೆಗಳು 
* "ಲಿಂಗ ಅಂತರವನ್ನು ಮುಚ್ಚುವುದು: ನಾವು ಎಲ್ಲಿದ್ದೇವೆ? ನಾವು ಎಲ್ಲಿಗೆ ಹೋಗುತ್ತಿದ್ದೇವೆ?" ಪೆಸಿಫಿಕ್ನಲ್ಲಿ ಏಡ್ಸ್ ಮತ್ತು ಏಷ್ಯಾ ಕುರಿತು ೯ ನೇ ಅಂತರರಾಷ್ಟ್ರೀಯ ಕಾಂಗ್ರೆಸ್, ೧೧ ಆಗಸ್ಟ್ ೨೦೦೯
* "ಹೌಸ್ ಹಂಗರ್ ಕಾಕಸ್ ಮತ್ತು ಕಾಂಗ್ರೆಷನಲ್ ಗ್ಲೋಬಲ್ ಹೆಲ್ತ್ ಕಾಕಸ್ ಕಾಂಗ್ರೆಷನಲ್ ಬ್ರೀಫಿಂಗ್ಗೆ ಟೀಕೆಗಳು" ಹೌಸ್ ಹಂಗರ್ ಕಾಕಸ್ ಮತ್ತು ಕಾಂಗ್ರೆಷನಲ್ ಗ್ಲೋಬಲ್ ಹೆಲ್ತ್ ಕಾಕಸ್, ಕಾಂಗ್ರೆಷನಲ್ ಬ್ರೀಫಿಂಗ್, ೩೧ ಜುಲೈ ೨೦೦೭
* "ಮಹಿಳೆಯರ ಶಕ್ತಿಯನ್ನು ಅನ್ಲಾಕ್ ಮಾಡುವುದು: ಶಿಕ್ಷಣವೇ ಮುಖ್ಯವೇ?" ಹಾರ್ವರ್ಡ್ ಗ್ರಾಜುಯೇಟ್ ಸ್ಕೂಲ್ ಆಫ್ ಎಜುಕೇಶನ್, ೨೫ ಅಕ್ಟೋಬರ್ ೨೦೦೬
* "ಯುಎನ್ ಜನರಲ್ ಅಸೆಂಬ್ಲಿಯ ಅನೌಪಚಾರಿಕ ಸಂವಾದಾತ್ಮಕ ವಿಚಾರಣೆಗಳಿಂದ ಟೀಕೆಗಳು" ಯುನೈಟೆಡ್ ನೇಷನ್ಸ್ ಜನರಲ್ ಅಸೆಂಬ್ಲಿಯ ಅನೌಪಚಾರಿಕ ಸಂವಾದಾತ್ಮಕ ವಿಚಾರಣೆಗಳಲ್ಲಿ ಹೇಳಿಕೆ, ೨೩ ಜೂನ್ ೨೦೦೫
* "ಎಚ್ಐವಿ / ಏಡ್ಸ್ ಕುರಿತ ವಿಶ್ವಸಂಸ್ಥೆಯ ಸಾಮಾನ್ಯ ಸಭೆಯ ವಿಶೇಷ ಅಧಿವೇಶನದಲ್ಲಿ ಗೀತಾ ರಾವ್ ಗುಪ್ತಾ ಅವರ ಹೇಳಿಕೆ" ಯುನೈಟೆಡ್ ನೇಷನ್ಸ್ ಜನರಲ್ ಅಸೆಂಬ್ಲಿ ೨೬ ನೇ ವಿಶೇಷ ಅಧಿವೇಶನ ಎಚ್ಐವಿ / ಏಡ್ಸ್, ನ್ಯೂಯಾರ್ಕ್, ೨೫ - ೨೭ ಜೂನ್ ೨೦೦೧
* "ಲಿಂಗ, ಲೈಂಗಿಕತೆ ಮತ್ತು ಎಚ್ಐವಿ / ಏಡ್ಸ್: ದಿ ವಾಟ್, ದಿ ವೈ, ಅಂಡ್ ಹೌ" XIII ನೇ ಅಂತರರಾಷ್ಟ್ರೀಯ ಏಡ್ಸ್ ಸಮ್ಮೇಳನ, ಡರ್ಬನ್, ದಕ್ಷಿಣ ಆಫ್ರಿಕಾ, ೧೨ ಜುಲೈ ೨೦೦.

## ಉಲ್ಲೇಖಗಳು 
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:೧೯೫೬ ಜನನ